জম্মুতে ড্রোন হামলার আঁতুড়ঘর! সেই লঞ্চপ্যাড ওড়াল ভারতীয় সেনা

ওয়েব ডেস্ক: সন্ধে নামলেই নির্লজ্জের মতো ভারতে হামলা চালাচ্ছে পাকিস্তান। পুঞ্জ, জম্মু, রাজৌরি, উধমপুর, পাঠানকোট, ভূজ এবং ভাটিন্ডা,সহ ভারতের একাধিক শহর ও এয়ারবেশকে টার্গেট করে হামলা চালাচ্ছে পাকসেনা। জবাবে পাকিস্তানের একাধিক বিমানঘাঁটি (Indian Army Targeted 8 Tactical Places), অস্ত্রাগার, কমান্ড সেন্টার ধুলিসাৎ করে দিয়েছে ভারত। শুক্রবার গতকাল রাত থেকে টানা LOC লাগোয়া গ্রামগুলিতে গোলাগুলি বর্ষণ করে চলেছে পাক সেনা। গত দু’দিন ধরে জম্মু ও তার নিকটবর্তী অঞ্চলে লাগাতার ড্রোন হামলার আঁতুড়ঘরকে নিশানা করল ভারত। গুঁড়িয়ে দেওয়া হল শত্রুসেনার ড্রোনের লঞ্চপ্যাড (launch pad demlished by Indian Army)। পাশাপাশি এই অভিযানে নিয়ন্ত্রণরেখার ওপারে যেখান থেকে গোলাগুলি চালানো হয়েছিল সেই ঘাঁটিও ধ্বংস করা হয়েছে।

ভারতের সাধারণ নাগরিক, মন্দির, গুরুদ্বার, চার্চ, সেনা ছাউনি, স্কুল সহ অসামরিক জায়গাকে টার্গেট করে পাকিস্তান কাপুরুশের মতো হামলা চালাচ্ছে। শনিবার সকালেও জম্মুর শম্ভু মন্দিরে কাছে গোলাবর্ষণ করেছে পাক সেনা। পাকিস্তানের (Pakistan Shelling) এই হামলায় প্রাণ গেল কাশ্মীর প্রশাসনের এক উচ্চপদস্থ আধিকারিক রাজকুমার পাথার। ভারতের জবাব শুধুই পাক জঙ্গি আর পাক সেনাকে লক্ষ্য করে। হামলার জবাবে পাকিস্তানি পোস্ট উড়িয়ে দিল ভারত। জানা যাচ্ছে, গোয়েন্দা তথ্যের ভিত্তিতে এই অভিযান চালানো হয় ভারতীয় সেনার তরফে। লঞ্চপ্যাড ধ্বংসের একটি ভিডিও প্রকাশ্যে এসেছে। ড্রোনের মাধ্যমেই উড়িয়ে দেওয়া হয়েছে ওই পোস্টগুলি। এগুলি মূলত জঙ্গিদের লঞ্জ প্যাড হিসেবে ব্যবহার করা হত। শুক্রবার রাত থেকে শনিবার সকাল পর্যন্ত পরপর ড্রোন হামলা করেছে ভারত। অবন্তীপুরা, উধমপুর, পাঠানকোটের এয়ারবেসেও হামলা করা হয়েছে। পরপর শোনা গিয়েছে বিস্ফোরণের শব্দ। ভারত জানিয়ে দিয়েছে যে পাকিস্তান যে হামলা করার চেষ্টা করেছিল, তা ব্যর্থ হয়েছে।

আরও পড়ুন: ঘুসকে মারা, ভোর রাতে পাকিস্তানের ৪ বায়ুসেনা ঘাঁটি ধ্বংস করল ভারত

#WATCH | The terrorist launch pad at Looni, district Sialkot, Pakistan opposite Akhnoor area, was completely destroyed by the BSF.

(Source – BSF) pic.twitter.com/DUzgz1Un8K

— ANI (@ANI) May 10, 2025

সূত্রের খবর, পাক গোলায় ব্যাপক ক্ষতিগ্রস্ত হয়েছে সীমান্ত লাগোয়া গ্রামগুলি। সেখানকার বাসিন্দাদের বাড়িঘর জলের ট্যাঙ্ক। আতঙ্কের পরিবেশ গোটা এলাকায়। শনিবার সকালেও গোলাগুলির শব্দ শোনা গিয়েছে। রাস্তাঘাট ফাঁকাই বলা চলে। চারিদিকে ভারী বুটের শব্দ। সবমিলিয়ে ভারত-পাক যুদ্ধের আশঙ্কায় কাঁটা সীমান্ত লাগোয়া গ্রাম। জম্মু-কাশ্মীরের মুখ্যমন্ত্রী বাসিন্দাদের সতর্ক করেছেন। জম্মু বাসিন্দাদের রাস্তায় না থাকার আবেদন জানিয়েছেন তিনি। সাধারণ মানুষকে এখন বাড়িতে থাকার বার্তা দিয়েছেন।

অন্য খবর দেখুন